রক্তাক্ত জম্মু কাশ্মীর, জঙ্গি হামলায় শহিদ সেনা জওয়ান

শ্রীনগর: জঙ্গি (Terrorists)হামলায় রক্তাক্ত জম্মু কাশ্মীর (Jammu kashmir)। সারা রাত ধরে ধরে দুপক্ষের মধ্যে গুলি বিনিময়ে সন্ত্রাসী হামলায় শহিদ ভারতীয় সেনা (Indian Army)। সোমবার জম্মু-কাশ্মীরের সোপোরে সেনাকে লক্ষ্য করে গুলি চালায় জঙ্গিরা।

সেনা কর্মকর্তারা জানিয়েছেন, সোপোর পুলিশ(Kashmir’s Sopore) জেলার জালুরা গুজরপট্টিতে (Zaloora Gujjarpati) একটি গোপন আস্তানার খোঁজ পায়। সেখানে তারা পৌঁছতেই তাদের উপর গুলি চালাতে শুরু করে জঙ্গিরা। আহত হন এক সেনা জওয়ান। পরে তাঁর মৃত্যু হয়।

রবিবার রাত থেকেই জঙ্গিদের আস্তানা ঘিরে ফেলে সেনা জওয়ানরা। এদিন সকাল থেকেই সন্দেহভাজন জঙ্গিদের খোঁজে তারা আস্তানায় অভিযান শুরু করে। সেনা ও বাহিনীর মধ্যে গুলি বিনিময় চলে। এনকাউন্টার চলার সময় জঙ্গিদের চালানো গুলি লাগে সেনার শরীরে।

আরও পড়ুন: সাজা শুনে আদালতে কেঁদে ফেললেন সঞ্জয়

কর্মকর্তারা জানিয়েছেন, এখনও পর্যন্ত আর কোনও হতা হতের খবর পাওয়া যায়নি। সেনা বিবৃতি অনুযায়ী, এক গোপন সূত্রে জঙ্গিদের গোপন ডেরার খবর পেয়ে সেনার সঙ্গে যৌথভাবে জঙ্গি অনুসন্ধানে অভিযান শুরু করে জম্মু পুলিশ। গুজরপট্টি, সোপোর ও বারমুলায় রাত শুরু হয় অভিযান। তখনই জঙ্গিরা সুযোগ বুঝেই সেনার উপর অতর্কিতে গুলি চালাতে শুরু করে। গুলিবিদ্ধ হন এক সেনা জওয়ান। এখনও বাহিনীর অভিযান জারি আছে।